A fürdő történelme
| 1925. október 25-én csodálatos esemény történt Magyar-ország egyik alföldi városkájában, Hajdúszoboszlón. Szénhidrogénkutatások nyomán 1091 mé ter mélységből földgáz társaságában felszínre tört az a különleges, 73° C-os víz, amelynek gyógyhatása rövidesen cáfolhatatlanul be bi-zonyosodott. Pávai Vajna Ferenc volt az a tudós geológus, akit hévizünk atyjának nevezünk. Neki köszönhető, hogy a természe t e csodálatos ajándéka immáron több mint hét évtizede az emberiséget szol gálhatja. A föld mélyének bársonyos barna, forró kincse elárasztotta a környékbeli mélyedéseket, s az emberek a meglepődésen hamar túlesve fürdőzni, mosni kezdtek benne. Az ámulat a zonban foly-tatódott. Hamar észrevették, hogy a víz csodát tud. Gyo-rsabban gyógyultak a sebek, enyhültek a reumatikus fájdal-mak. E szenzációs hír felkeltette a szakemberek érdeklődését. Megvizsgálták, vegyelemezték a folyékony forró arany össze-tételét, s páratlan megállapítások születtek. Dr. Bodnár János, a Debreceni Orvostudományi Egyetem Orvos Vegytani Intézetének Igazgatója így írt a szoboszlói vízről: " Analysisünk szer int a hajdúszoboszlói mélyfúrás ból eredő víz alkalikus-jódos-brómos-konyhasós hévíznek minő-sítendő. Egybevetve a chemiai analysis adatait a víz igen magas hőmérsékletével kimondható, hogy a maga nemében egyedülállónak tekinthető, hozzá hasonló összetételű és hőmérsékletű víz - a rendelkezésünkre álló analysisek alapján - nem ismeretes."
Hajdúszoboszló városa megismerve a tudósok elemzéseit elhatározta, hogy fürdőt épít. Másfél év múlva, 1927. július 26-án megnyílt a fövenyfürdő. Az azóta eltelt több mint 70 év bővelkedett eseményekben, a turizmus egyre élénkült, s az elvárásokhoz igazodva többször bővíteni, korszerűsíteni kellett. Fürdőnket alapítója, Hajdúszoboszló városa sosem hagyta cserben, s ennek köszönhető, hogy időről időre megújulhatott, a kor igényeinek megfelelően fejlődhetett. Amint most, az új ezredforduló küszöbén is.